b"\n_START_ARTICLE_\nGP2X Wiz\n_START_SECTION_\nDescripci\xc3\xb3 General\n_START_PARAGRAPH_\nLa primera imatge de la Wiz va sortir a la llum el juny de 2008. Des d'aleshores van circular rumors que deien que GamePark Holdings estava creant una nova videoconsola port\xc3\xa0til. Al juliol es van confirmar gr\xc3\xa0cies a la fi de producci\xc3\xb3 de la GP2X._NEWLINE_El 26 d'agost de 2008 GamePark Holdings va anunciar que estava plantejant treure una nova videoconsola port\xc3\xa0til anomenada Wiz. La Wiz, com la GP2X, no t\xc3\xa9 molts jocs comercials. Tot i aix\xc3\xad, la Wiz es basa en els jocs casolans o Homebrew i en emuladors, gr\xc3\xa0cies al fet de ser programari lliure. La sortida, prevista inicialment per l'octubre de 2008 s'ha vist retardada en diverses ocasions, amb data oficial de sortida vora el 15 de maig._NEWLINE_Aquests endarreriments han sigut causats per diverses causes: la primera va ser el descontentament de la comunitat pel que fa als controls de la consola. En comptes d'incorporar una creueta en el costat esquerre i 4 botons en el dret, hi havia 2 creuetes. A causa de les queixes rebudes i a consultes amb els desenvolupadors es va acordar canviar la creueta de la dreta per quatre botons separats amb forma de creu. Un cop acabat el hardware, els endarreriments que van ocorre eren causats pel men\xc3\xba inicial (basat en flash) que era lent i inestable, i llavors GPH va decidir refer-lo des de zero, i de passada es va donar suport per a Flash 8 (en principi nom\xc3\xa9s era el 7)\n_START_SECTION_\nLlenguatges de programaci\xc3\xb3\n_START_PARAGRAPH_\nEls llenguatges amb els quals es pot programar s\xc3\xb3n:_NEWLINE_El que ofereix la mateixa Game Park Holdings: SDL, unes llibreries que se li afegeixen al llenguatge C orientar-lo m\xc3\xa9s f\xc3\xa0cilment a videojocs. No \xc3\xa9s el llenguatge m\xc3\xa9s apropiat per a principiants, per\xc3\xb2 segurament si el m\xc3\xa9s potent. Amb el que tens la possibilitat de fer tota mena de jocs, tant 2D com 3D, per\xc3\xb2 necessites un alt nivell de coneixements._NEWLINE_El segon gr\xc3\xa0cies al suport que d\xc3\xb3na Game Park Holdings \xc3\xa9s Flash. Els jocs en Flash depenen de la capacitat del programador i de com s\xc3\xa0piga ajustar-se a les limitacions del sistema._NEWLINE_Finalment, F\xc3\xa9nix. Bastant senzill per a comen\xc3\xa7ar. Est\xc3\xa0 limitat a 2D, per\xc3\xb2 els resultats poden ser bons. L'int\xc3\xa8rpret de F\xc3\xa9nix el tenim gr\xc3\xa0cies a Puck2099._NEWLINE_Els avantatges de tots aquests llenguatges \xc3\xa9s que s\xc3\xb3n molt portables, facilitant que les aplicacions funcionin tant en la Wiz com en Pc o altres sistemes. Que solament hi hagi 3 actualment no \xc3\xa9s exclusiu, ja que amb el temps es poden anar portant llenguatges nous.\n_START_SECTION_\nJocs comercials\n_START_PARAGRAPH_\nLa consola comptar\xc3\xa0 amb jocs comercials fets per sceners de tot el m\xc3\xb3n, i de moment hi ha tres porjectes espanyols:\n_START_SECTION_\nLady Killer\n_START_PARAGRAPH_\nDesenvolupat per Puck2099, el joc ens mostra una actualitzaci\xc3\xb3 dels cl\xc3\xa0ssics de puzles. \xc3\x89s tamb\xc3\xa9 una nova versi\xc3\xb3 del seu joc per la GP2X original, i en ell prenem el rol d'un submarinista que ha d'anar donant la volta a les fitxes del taulell, i per fer-ho s'ha de submergir en l'aigua.\n_START_SECTION_\nWiztern\n_START_PARAGRAPH_\nProgramat per Chemaris, Wiztern \xc3\xa9s un joc ambientat en el salvatge oest americ\xc3\xa0, on hem de superar diverses proves per obtenir el bot\xc3\xad. El joc est\xc3\xa0 pensat per aprofitar l'\xc3\xbas de la pantalla t\xc3\xa0ctil i es juga completament amb el punter, Hi ha diferents modes de joc, com el mode arcade, on tenim diverses proves que haurem de superar amb un l\xc3\xadmit de vides per enfrontar-nos al cap final.\n_START_SECTION_\nRythm Mayhem\n_START_PARAGRAPH_\nA c\xc3\xa0rrec de BuD i Joanvr, un t\xc3\xadtol musical que recordar\xc3\xa0 bastant a altres com Elite Beat Agents, Dance Dance Revolution. El seu estat de desenvolupament \xc3\xa9s inicial, per la qual cosa encara no es pot oferir molta informaci\xc3\xb3 al respecte."